open-index/open-wikipedia-markdown huggingface dataset:
Ιερός Ναός Άη Κυρ Γιάννη (Πλάτανος Κισάμου)

Ο **Ιερός Ναός Άη Κυρ Γιάννη (Πλάτανος Κισάμου)**. Ο ναός του Άη Κυρ Γιάννη είναι κτισμένος στην περιοχή Καβούσι του οικισμού Πλάτανος Κισσάμου. Πρόκειται για ένα δίκλιτο ναό αφιερωμένο στους Αγίους Ιωάννη Ξένο, όπου σύμφωνα με την παράδοση εκεί ασκήτεψε και τελείωσε το βίο του, και Ευστάθιο. Στα ανατολικά, ο ναός αποτελείται από τη σπηλαιώδη κοιλότητα του αρχικού ερημητηρίου, ενώ κατά τον 13ο αι. επεκτάθηκε ως μονόχωρος προς τα δυτικά. Ο σωζόμενος τοιχογραφικός διάκοσμος περιλαμβάνει παραστάσεις ιστορημένες από τον 11ο μέχρι τα μέσα του 14ου αι.

## Πηγές

*Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
*Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
*Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κυρ Γιαννη
Κατηγορία:Δήμος Κισάμου
Ιερός Ναός Αγίου Νικολάου (Μονή Σελίνου)

Ο **Ιερός Ναός Αγίου Νικολάου (Μονή Σελίνου)**. Ο ναός του Αγίου Νικολάου σώζεται στα βορειοανατολικά του οικισμού Μονής Σελίνου. Πρόκειται για ένα επίμηκες κτίσμα, το οποίο αποτελείται από δυο τμήματα. Το ανατολικό και αρχαιότερο τμήμα ανήκει στον αρχιτεκτονικό τύπο του μονόχωρου καμαροσκέπαστου με τρία πλευρικά τυφλά αψιδώματα σε κάθε μακρά πλευρά, ενώ το δυτικό τμήμα, σε μορφή σταυρεπίστεγου, προστέθηκε στις αρχές του 14ου αι. Ο ναός φέρει εσωτερικό τοιχογραφικό διάκοσμο των ζωγράφων Θεόδωρου – Δανιήλ Βενέρη (τέλη 13ου αι.) και Ιωάννη Παγωμένου (1315).

## Πηγές

*Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
*Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
*Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Ζεύξις (χρυσοχόος)

Με το όνομα **Ζεύξις** αναφέρεται ένας αρχαίος Έλληνας χρυσοχόος που ζούσε και εργάζονταν στη Ρώμη κατά την περίοδο του Αυγούστου καίσαρα στις αρχές του 1ου αιώνα μ.Χ., τον οποίο και υπηρετούσε. Σε επιγραφή που βρέθηκε στο κολουμβάριο της συζύγου του Αυγούστου, Λιβίας Δρουσίλλας, αναφέρεται πως ο Ζεύξις ήταν πρώην σκλάβος και είχε κερδίσει την ελευθερία του από τον Αύγουστο.

## Παραπομπές


Κατηγορία:Αρχαίοι Έλληνες χαλκουργοί
Κατηγορία:Αρχαίοι Έλληνες σκλάβοι
Ζεύξις (φιλόσοφος)

Ο **Ζεύξις** (1ος αιώνας π.Χ.) ήταν αρχαίος Έλληνας φιλόσοφος της σχολής των Σκεπτικών. Υπήρξε γνώριμος του φιλόσοφου Αινησίδημου, και ένα από τα έργα του είχε τον τίτλο *Περὶ διττῶν λόγων* σύμφωνα με τον ιστοριογράφο του 3ου αιώνα μ.Χ. Διογένη Λαέρτιο όπως αναφέρει στο έργο του *[[Βίοι φιλοσόφων]]*.

Πιθανώς να πρόκειται για τον ίδιο Ζεύξι τον οποίο ο Διογένης Λαέρτιος αναφέρει ως *Ζεύξις ο Γωνιόπους* σε άλλο σημείο του έργου του, πως ήταν ο μαθητής κάποιου Ζεύξιππου ο οποίος ήταν μαθητής του Αινησίδημου.

## Παραπομπές


Ζευξις
Κλέων Πιαλόγλου

Ο **Κλέων Πιαλόγλου** (1912 − 1992) ήταν Έλληνας έμπορος και πολιτικός από την Ξάνθη. Διετέλεσε βουλευτής Ξάνθης και υφυπουργός.

## Σταδιοδρομία
Ήταν γιος του καπνέμπορου και βουλευτή Ροδόπης το 1936 Αριστείδη Πιαλόγλου.

Έπειτα από τις δημοτικές εκλογές του 1951 υπηρέτησε ως αντιπρόεδρος του Δημοτικού Συμβουλίου στο Δήμο Ξάνθης. Εξελέγη βουλευτής Ξάνθης με την Ένωση Κέντρου στις 16 Φεβρουαρίου 1964. Ήταν ένας από τους διαφοροποιηθέντες της Ένωσης Κέντρου τον Ιούλιο του 1965. Από τις 17 Σεπτεμβρίου 1965 ως τις 5 Οκτωβρίου 1965 χρημάτισε υφυπουργός Συγκοινωνιών και από τις 5 Οκτωβρίου 1965 ως τις 10 Νοεμβρίου 1966 στην κυβέρνηση του Στέφανου Στεφανόπουλου υπηρέτησε ως υφυπουργός Εμπορίου. Απεβίωσε το 1992.

## Παραπομπές


Κατηγορία:Βουλευτές Ξάνθης
Κατηγορία:Έλληνες υφυπουργοί Συγκοινωνιών
Κατηγορία:Έλληνες υφυπουργοί Εμπορίου
Κατηγορία:Βουλευτές εκλεγμένοι με την Ένωση Κέντρου
Πρίμπορ

[thumb|Τόπος γεννήσεως του [Σίγκμουντ Φρόυντ
|245x245px]]
Το **Πρίμπορ** (*Příbor*) είναι μια πόλη της Μοραβίας-Σιλεσίας της Τσεχίας. Έχει περίπου 8.800 κατοίκους (από το 2004).

Βρίσκεται στη βορειοανατολική Μοραβία, που περιβάλλεται από τους πρόποδες των Μπεσκίντι της Μοραβίας-Σιλεσίας

Η πόλη είναι αξιοσημείωτη ως η γενέτειρα του Σίγκμουντ Φρόυντ, ιδρυτή της ψυχανάλυσης.

## Παραπομπές


## Εξωτερικοί σύνδεσμοι
* 
* Πρίμπορ - επίσημη ιστοσελίδα με την ενότητα του Σίγκμουντ Φρόιντ 
* Πρίμπορ - επίσημη ιστοσελίδα 

Κατηγορία:Πόλεις της Τσεχίας
Τζακ Γκρίφο

Ο **Τζακ Ντέιβις Γκρίφο** (γέννηση 11 Δεκεμβρίου 1996) είναι αμερικανός ηθοποιός και τραγουδιστής. Από το 2013, πρωταγωνιστεί στη σειρά *[[The Thundermans]]* ως Μάξιμος "Μαξ" Οκτάβιος Θάντερμαν. Επίσης, ήταν πρωταγωνιστής και στη ταινία του Nickelodeon *[[Jinxed]]*. Το 2013, κυκλοφόρησε το πρώτο του τραγούδι ονόματι "Slingshot".

## Σταδιοδρομία

### Ηθοποιός

Ο Γκρίφο έκανε την πρώτη του εμφάνιση το 2011 στις σειρές *Kickin' It* και *Bucket & Skinner's Epic Adventures*. Από το 2013, ο Γκρίφο πρωταγωνιστεί στη σειρά *[[The Thundermans]]*, ως Μαξ Θάντερμαν, μαζί με την Κίρα Κόζαριν. Επίσης, ο Γκρίφο πρωταγωνιστεί και στην ταινία *[[ Jinxed]]* μαζί με την Κιάρα Μπράβο. Επιπλέον, έχει εμφανιστεί και στην σειρά *[[See Dad Run]]* ως Ζάντερ ΜακΓκίνλι, όπως και στην σειρά *[[Jessie]]* ως Μπρετ Σάμερς. Τέλος, πρωταγωνιστεί, μαζί με τους Ιζαμπέλα Μόνερ, Τόνι Καβαλέρο και Τζέις Νόρμαν στην ταινία του Nickelodeon *[[Splitting Adam]]*, η οποία έκανε πρεμιέρα στις 16 Φεβρουαρίου του 2015.

### Τραγουδιστής

Ο Γκρίφο έχει ένα κανάλι στο Youtube, όπου μεταφορτώνει τα τραγούδια του. Ανάμεσα στα τραγούδια του περιλαμβάνεται το "Hold Me", το οποίο το τραγούδησε μαζί με τη φίλη του, Κέλσι, όπως και το "Slingshot". Το "Hold Me" κυκλοφόρησε στις 17 Οκτωβρίου του 2011, ενώ το μουσικό βίντεο στις 29 Οκτωβρίου του ίδιου έτους. Το "Slingshot" κυκλοφόρησε στις 13 Νοεμβρίου του 2013, ενώ το μουσικό βίντεο στις 14 Ιανουαρίου του 2014.

## Φιλμογραφία

### Κινηματογράφος

### Τηλεόραση

## Δισκογραφία

## Βραβεία και απονομές

## Παραπομπές


## Εξωτερικοί σύνδεσμοι

* Επίσημη Ιστοσελίδα
* Ο Τζακ Γκρίφο στο Internet Movie Database

Κατηγορία:Αμερικανοί μουσικοί
Κατηγορία:Αμερικανοί τραγουδιστές
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Ιερός Ναός Αγίου Ευτυχούς (Τσισκιανά Σελίνου)

Ο **Ιερός Ναός Αγίου Ευτυχούς (Τσισκιανά Σελίνου)**. Ο ναός του Αγίου Ευτυχούς στα Τσισκιανά Σελίνου χρονολογείται στις αρχές του 15ου αι. Πρόκειται για ένα μονόχωρο, καμαροσκέπαστο ναό με πλούσιο τοιχογραφικό διάκοσμο. Μεταξύ των παραστάσεων ξεχωρίζει αυτή του «Θρήνου», η οποία θεωρείται ένα από τα πιο αντιπροσωπευτικά και ωραία δείγματα της μακεδονικής σχολής στην κρητική αγιογραφία.

## Πηγές

*Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
*Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
*Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Ευτυχους
Ιερά Μονή Αγίου Ιωάννη του Προδρόμου (Γκιώνας Κισάμου)

Η **Ιερά Μονή Αγίου Ιωάννη Προδρόμου**, γνωστή και ως **Μονή Αγίου Ιωάννη Γκιώνα**, είναι ένα ιστορικό μικρό μοναστήρι που βρίσκεται στην κοιλάδα του Γκιώνα, στη χερσόνησο Σπάθα (Ροδωπού) της Κισσάμου, περίπου 37 χλμ. βορειοδυτικά των Χανίων και 9,5 χλμ. από το χωριό Ροδωπού. 

Ο ναός κτίστηκε τον 16ο αιώνα αρχικά ως μονόκλιτος και αργότερα επεκτάθηκε σε δίκλιτο, με το δεύτερο κλίτος να είναι αφιερωμένο στον Άγιο Νικόλαο. Στο εσωτερικό του ναού βρέθηκαν 7 τάφοι, ενώ έξω από αυτόν σώζεται ένα δίδυμο, θολωτό κτίσμα και κελιά.

Στον προαύλιο χώρο της μονής βρίσκεται και το μνημειακό δέντρο «Πλάτανος του Γκιώνα», του οποίου τα φύλλα είναι από την ανάποδη. Σύμφωνα με τον θρύλο, ένας μοναχός, κουρασμένος από τον δρόμο και τη ζέστη, έφερε ένα κλαδί πλατάνου από τα Νωπήγεια και καρφώνοντάς το στο χώμα είπε: «αν είναι ο Άγιος θαυματουργός, ας φυτρώσει αυτό το ραβδί».

Η μονή αποτελεί ένα από τα μεγαλύτερα προσκυνήματα στην Κρήτη. Ιδιαίτερο χαρακτηριστικό του προσκυνήματος αποτελούσε κατά το παρελθόν η βάφτιση πολλών παιδιών που ήταν «τασιμάρικα» («τάξιμο» του παιδιού στον άγιο, θρησκευτικό έθιμο συχνά για προστασία).

## Παραπομπές


## Πηγές
*Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
*Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
*Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Ιωαννη Προδρομου
Κατηγορία:Δήμος Πλατανιά
Συλλογή εικόνων – κειμηλίων (σπηλιά Κισάμου)

Η **Συλλογή εικόνων – κειμηλίων (Σπηλιά Κισάμου)**. Στο εκκλησιαστικό μουσείο της ενορίας Σπηλιάς Κισάμου, δίπλα από το βυζαντινό εκκλησάκι της Παναγιάς της Μυρτιδιώτισσας, στεγάζεται μια αξιόλογη εκκλησιαστική συλλογή με ιερά κειμήλια, εικόνες, βιβλία, εκκλησιαστικά και άλλα λαογραφικά αντικείμενα. Μεταξύ αυτών, ξεχωρίζουν οι εικόνες του Μιχαήλ Αρχαγγέλου του 15ου αι., της Μεταμόρφωσης και της Βαϊοφόρου του 16ου αι. και της Υπαπαντής του 17ου αι.

## Πηγές
#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Ιστορία της Ανατολικής Ορθοδοξίας
Κατηγορία:Κίσαμος
Σπήλαιον Αγίου Ιωάννη του Ερημίτη (Σπηλιά Κισάμου)

**Σπήλαιον Αγίου Ιωάννη του Ερημίτη (Σπηλιά Κισάμου)**. Σύμφωνα με την παράδοση, ο Άγιος Ιωάννης ο Ερημίτης, όταν αποχωρίστηκε από τους άλλους 98 Θεοφόρους πατέρες, που έμειναν στον Αζωγυρέ κατά τον 16ο αι., έμεινε για τρία χρόνια στο σπήλαιο που βρίσκεται κοντά στη σημερινή Μαραθοκεφάλα του οικισμού Σπηλιάς Κολυμβαρίου. 

Πρόκειται για ένα σπήλαιο σε μορφή οριζόντιας γαλαρίας με μεγάλους σταλακτίτες και σταλαγμίτες, χωρητικότητας αρκετών χιλιάδων ατόμων. Το σπήλαιο συνδέθηκε με τον Άγιο Ιωάννη τον Ερημίτη και στα δεξιά της εισόδου κτίστηκε μικρό εκκλησάκι που τιμάται στη μνήμη του. Το σπήλαιο συγκεντρώνει αρκετούς προσκυνητές, ιδιαίτερα κατά την εορτή των Χριστουγέννων με αφορμή την αναπαράσταση της γέννησης του Θείου βρέφους. 

## Πηγές
*Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
*Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
*Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Σπήλαια της Ελλάδας
Παλαιοχριστιανικός Ναός Παναγίας (Αγιά Κυδωνίας)

Ο **Παλαιοχριστιανικός Ναός Παναγίας (Αγιά Κυδωνίας)** είναι αφιερωμένος στην Κοίμηση της Θεοτόκου.

## Ιστορικό
Ο παλαιοχριστιανικός ναός στην Αγιά Κυδωνίας χτίστηκε κατά τον 5ο αιώνα στον αρχιτεκτονικό τύπο της τρίκλιτης ξυλόστεγης βασιλικής. Κατά τον 10ο αιώνα, ανακατασκευάστηκε και χρησιμοποιήθηκε ως καθεδρικός ναός της επισκοπής Κυδωνίας, η οποία μεταφέρθηκε στην ενδοχώρα και μετονομάστηκε σε επισκοπή Αγιάς, ενώ κατά την Ενετοκρατία υπήρξε καθέδρα του καθολικού επισκόπου της περιοχής. 

Σήμερα, ο ναός σώζεται σε ερειπιώδη κατάσταση με σπαράγματα τοιχογραφιών της μεσοβυζαντινής περιόδου. Στα βορειοδυτικά αυτού έχει ανεγερθεί μικρότερος ναός.

## Πηγές
* Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
* Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
* Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Αρχαιολογικοί τόποι στην Κρήτη
Κατηγορία:Βυζαντινές εκκλησίες στην Ελλάδα
Ιερός Ναός Ζωοδόχου Πηγής (Αλικιανός Κυδωνίας)

Ο **Ιερός Ναός Ζωοδόχου Πηγής**, γνωστός και ως **Άη κυρ-Γιάννης** από το όνομα του κτήτορα του Ιωάννη Ξένου, είναι χριστιανικός ναός ο οποίος βρίσκεται στον Αλικιανό, στο δήμο Πλατανιά. Ο ναός της Ζωοδόχου Πηγής, κτίστηκε περί το 1030 μεταξύ των οικισμών Αλικιανός και Κουφός. Είναι σταυροειδής εγγεγραμμένος με τρούλο και φέρει εσωτερικό τοιχογραφικό διάκοσμο σε δύο στρώματα. Το πρώτο χρονολογείται στον 11ο αι. και αποκαλύφθηκε πρόσφατα στις εργασίες αποκατάστασης του ναού, ενώ το δεύτερο, στο οποίο διακρίνεται και απεικόνιση του Ιωάννη Ξένου μαζί με τους μαθητές του, στις αρχές του 14ου αι. 

## Πηγές

* 
* 
*
*

## Παραπομπές

ζωοδοχου πηγης
Κατηγορία:Δήμος Πλατανιά
Ιερός Ναός Παναγίας Ζερβιώτισσας (Στύλος Αποκορώνου)

Ο ναός της **Παναγιάς της Ζερβιώτισσας** ή Μυρτιδιώτισσας, γνωστός και ως «Μοναστήρα», κτίστηκε στις παρυφές του Στύλου Αποκορώνου κατά τον 12ο αι. Ήταν καθολικό της Μονής Παναγιάς της Ζερβιώτισσας, ένα κοινόβιο το οποίο ιδρύθηκε από τη Μονή του Αγίου Ιωάννου του Θεολόγου της Πάτμου. Ο ναός είναι σταυροειδής με οκτάπλευρο τρούλο και η κάτοψη του θυμίζει τρίκλιτη βασιλική. Σήμερα, ο τοιχογραφικός διάκοσμος του σώζεται ελάχιστα.

Η Παναγιά Ζερβιώτισσα είναι σταυρεπίστεγου ρυθμού, ενός ρυθμού ο οποίος είναι διαδεδομένος στην ενδοχώρα της Ελλάδας. Η τοιχοποιία της αποτελείται από τετραγωνισμένες πέτρες, μαζί με πέτρες λατομείου και πλίνθους. Ως γεμίσματα έχουν χρησιμοποιηθεί πέτρες από προγενέστερα κτίρια. Οι πλίνθοι έχουν χρησιμοποιηθεί μόνο στην εξωτερική επιφάνεια (στον τρούλο, το τύμπανο και σε κάποιες τυφλές καμάρες).

## Παραπομπές


## Πηγές
#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Βυζαντινές εκκλησίες στην Ελλάδα
Κατηγορία:Δήμος Αποκορώνου
Παναγια Ζερβιωτισσα
Λουί Αμπρουάζ Γκαρνερέ

μικρογραφία|250px|Η ναυμαχία του Ναβαρίνου. Ελαιογραφία του 1831.
Ο **Λουί Αμπρουάζ Γκαρνερέ** (*Louis Ambroise Garneray*, 1783-1857) ήταν Γάλλος ζωγράφος, χαράκτης και συγγραφέας που διακρίθηκε για τις θαλασσογραφίες του.

## Βιογραφία
Ήταν γιος του ζωγράφου Ζαν Φρανσουά Γκαρνερέ και σε ηλικία 13 ετών παράτησε στις καλλιτεχνικές του σπουδές και κατατάχτηκε στο γαλλικό ναυτικό ενώ αργότερα έγινε κουρσάρος. Αιχμαλωτίστηκε το 1806 από τους Βρετανούς και παρέμεινε αιχμάλωτος ως το 1814, χρονιά που επέστρεψε στην πατρίδα του. Κατά τα χρόνια της Παλινόρθωσης διακρίθηκε ως θαλασσογράφος. Το 1817 εισήλθε στην υπηρεσία του δούκα της Angouleme αλλά ταυτόχρονα συμμετείχε σε φιλελεύθερους κύκλους της εποχής και είχε επαφές με προσωπικότητες όπως ο Φρανσουά-Ρενέ ντε Σατωμπριάν και ο Victor-Joseph Étienne de Jouy. 

Συμμετείχε σε εκθέσεις του Σαλονιού του Παρισιού, εργάστηκε στο μουσείο της Ρουέν την περίοδο 1832 - 1837 ενώ από το 1841 και έπειτα εργάστηκε σε βιοτεχνία πορσελάνης στις Σέβρες, φτιάχνοντας μια σειρά πολυάριθμων πινάκων από πορσελάνη. Πέθανε το 1857.
## Έργο
Ο Γκαρνερέ συγκαταλέγεται σε μια κατηγορία καλλιτεχνών που ασχολήθηκαν με τη θαλασσογραφία έχοντας υπάρξει και οι ίδιοι ναυτικοί. Εκείνη τη χρονική περίοδο η θαλασσογραφία σε αντίθεση με τους προηγούμενους αιώνες όταν και είχε γνωρίσει μεγάλη άνθιση, είχε γίνει αντικείμενο ασχολίας συγκεκριμένης κατηγορίας ζωγράφων οι οποίοι κατείχαν τη ναυτική τέχνη. Το έργο του περιλαμβάνει 141 ελαιογραφίες, 176 χαρακτικά και 22 υδατογραφίες. Επίσης έγινε γνωστός και για το συγγραφικό του έργο από το οποίο ξεχωρίζουν η συνεργασία του με τον Victor-Joseph Étienne de Jouy, (*Vues des cotes de France dans l'ocean et dans la. Mediterranee*,Παρίσι, 1815 - 1832) και τα απομνημονεύματα του, τα οποία εκδόθηκαν το 1851 και γνώρισαν σημαντική ανταπόκριση από το αναγνωστικό κοινό. Μεταξύ των έργων του περιλαμβάνονται και διάφορες συνθέσεις του εμπνευσμένες από την Ναυμαχία του Ναβαρίνου. 

## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 19ου αιώνα
Κατηγορία:Γάλλοι συγγραφείς
Παλαιοχριστιανικός Ναός Αγίου Ιωάννου του Θεολόγου (Αρμένοι Αποκορώνου)

Ο **Παλαιοχριστιανικός Ναός Αγίου Ιωάννου του Θεολόγου (Αρμένοι Αποκορώνου)**. Ο ναός του Αγίου Ιωάννη του Θεολόγου στο χωριό Αρμένοι Αποκορώνου κτίστηκε κατά τον 16ο αι. Πρόκειται για έναν μονόχωρο, καμαροσκέπαστο ναό, θεμελιωμένο πάνω στα λείψανα του μεσαίου κλίτους παλαιοχριστιανικής βασιλικής. Αρχιτεκτονικά μέλη αυτής είναι εντοιχισμένα στο κτίριο του νεότερου ναού, ενώ στο εσωτερικό αυτού βρέθηκαν τάφοι. Το σωζόμενο ψηφιδωτό δάπεδο περιλαμβάνει σχέδια από σηρικούς τροχούς και φτερά παγωνιού, τα οποία πιθανόν να δημιουργήθηκαν από το ίδιο συνεργείο που διακόσμησε τον παλαιοχριστιανικό ναό της Αλμυρίδας (6ος αι.).
## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Δήμος Αποκορώνου
Αρμενοι
Παλαιοχριστιανική Βασιλική (Αλμυρίδα Αποκορώνου)

Η **Παλαιοχριστιανική Βασιλική (Αλμυρίδα Αποκορώνου)**. Στον μικρό οικισμό της Αλμυρίδας Αποκορώνου αποκαλύφθηκαν τα λείψανα μιας τρίκλιτης παλαιοχριστιανικής βασιλικής του δεύτερου μισού του 6ου αι. Ανήκει στον τύπο της βασιλικής με εγκάρσιο κλίτος και νάρθηκα. Η κάτοψη της σχηματίζει το σχήμα Τ και στο κεντρικό της κλίτος σώζεται μέχρι σήμερα το ψηφιδωτό δάπεδο, στο οποίο μπορεί να διακρίνει κανείς σταυρούς, ψάρια, φτερά παγωνιού, τεμνόμενους κύκλους και άλλα σχήματα. Στο νότιο κλίτος εντοπίστηκαν τάφοι, σύγχρονοι του ναού.

## Πηγές

*Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
*Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
*Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Αρχαιολογικοί τόποι στην Κρήτη
Κατηγορία:Δήμος Αποκορώνου
Ιερός Ναός Αγίου Γεωργίου (Κουρνάς Αποκορώνου)

Ο **Ιερός Ναός Αγίου Γεωργίου** είναι χριστιανικός ναός τον Επάνω Κουρνά Αποκορώνου. Κτίστηκε στον αρχιτεκτονικό τύπο της τρίκλιτης ξυλόστεγης βασιλικής με νάρθηκα και πλίθινες καμάρες, ενώ  αργότερα προστέθηκε σ’ αυτόν το μονόχωρο, ξυλόστεγο κλίτος του Χριστού. Τον 19ο  αιώνα κατεδαφίστηκε ο νάρθηκας, προστέθηκε το καμπαναριό και ενοποιήθηκε ο χώρος του κυρίως ναού. Ο τοιχογραφικός διάκοσμος του ναού χρονολογείται σε τέσσερεις περιόδους: οι αρχικές τοιχογραφίες είναι των τελών του 12ου αι., το δεύτερο στρώμα χρονολογείται στην τέταρτη δεκαετία του 13ου αι., το τρίτο στα τέλη του 13ου αι. και το τελευταίο στις αρχές του 14ου αι.

## Πηγές
#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Δήμος Αποκορώνου
Λαγερστροιμία η ινδική

Η **Λαγερστροιμία η ινδική** *(Lagerstroemia indica)*, (κοινώς **κρεπ μυρτιά**) είναι ένα είδος του γένους Λαγερστροιμία *(Lagerstroemia)*, στην οικογένεια Λυθροειδή *(Lythraceae)*.

Από την Κίνα, την Κορέα, την Ιαπωνία και την ινδική υποήπειρο η Λαγερστροιμία η ινδική, είναι συχνά πολυ-βλαστική, φυλλοβόλο δένδρο ευρείας εξάπλωσης, με επίπεδη κορυφή, στρογγυλεμένη, ή ακόμα και σε σχήμα ακίδας εμφάνιση. *( spike shaped open habit)*. Φυτεύεται σε ηλιόλουστες θέσεις  ή κάτω από άλλα δέντρα,  είναι ένας δημοφιλής θάμνος φωλιάσματος για ωδικά πτηνά και τρωγλοδύτες.

Ο φλοιός έχει ένα σημαντικό χαρακτηριστικό, είναι λείος, ροζ-γκρι και με στίγματα, τα οποία εκπίπτουν κάθε χρόνο. Τα φύλλα επίσης εκπίπτουν κάθε χειμώνα, μετά από μια  θεαματική παράσταση εναλλαγής χρωμάτων, και τα γυμνά κλαδιά βγάζουν νέα φύλλα νωρίς την άνοιξη.  Τα φύλλα είναι μικρά, λεία στις άκρες, κυκλικού ή οβάλ σχήματος. Έχουν χρώμα  σκούρο πράσινο που αλλάζει σε κίτρινο, πορτοκαλί και κόκκινο το φθινόπωρο.

Τα άνθη, σε διαφορετικά δέντρα, είναι λευκά, ροζ, βιολετί, μωβ, ιόχρωα  ή πορφυρά με πτυχωτά πέταλα, σε ανθήλες *(panicles)* έως 9 εκατοστά.

Η Λαγερστροιμία η ινδική είναι ανθεκτική στον παγετό, προτιμά τις ηλιόλουστες θέσεις αναπτύσσεται έως τα 6 μέτρα (20 πόδια) ύψος, με την εξάπλωσή του να φτάνει άλλα 6 μέτρα (20 πόδια) σε πλάτος.

Πολλές υβριδικές ποικιλίες έχουν αναπτυχθεί μεταξύ των *L. indica* και *L. faueri*


Αρχείο:Petal-sepal.jpg|Τετραμερές άνθος *(Ludwigia octovalvis)* όπου φαίνονται τα πέταλα και τα σέπαλα.
Αρχείο:Lagerstromia indica2.jpg|Κοντινή άποψη άνθους της κρεπ-μυρτιάς.
Αρχείο:Lagerstroemia indica MHNT.BOT.2010.13.6.jpg|Λαγερστροιμία η ινδική *(Lagerstroemia indica)* — Μουσείο Τουλούζης.
Αρχείο:Crepe Myrtle, Crape Myrtle 'Dynamite' (Lagerstroemia indica).jpg|Η ποικιλία "Dynamite" ("Δυναμίτης") της κρεπ μυρτιάς.
Lagerstroemia indica MHNT.BOT.2025.29.3.jpg|*Lagerstroemia indica* - Museum specimen - seeds


## Σημειώσεις


## Παραπομπές


## Δείτε επίσης
* Κοιλρευτερία η θυσανώδης *(Koelreuteria paniculata)*
* Λαγερστροιμία η μεγαλοπρεπής *(Lagerstroemia speciosa)*

## Εξωτερικοί σύνδεσμοι
* 
* http://eol.org/pages/582106/overview 

Κατηγορία:Καλλωπιστικά δέντρα
Κατηγορία:Λυθροειδή
Κατηγορία:Φαρμακευτικά φυτά της Ασίας
Κατηγορία:Χλωρίδα της Κίνας
Κατηγορία:Χλωρίδα της Ιαπωνίας
Κατηγορία:Χλωρίδα της Κορέας
Ιερός Ναός Αγίου Νικολάου (Κυριακοσέλια Αποκορώνου)

Ο **Ιερός Ναός Αγίου Νικολάου (Κυριακοσέλια Αποκορώνου)**. Ο ναός του Αγίου Νικολάου στα Κυριακοσέλια Αποκορώνου κτίστηκε στους πρόποδες λόφου, πάνω στον οποίο βρίσκεται ένα πρωτοβυζαντινό φρούριο, το Καστέλι,  που ήλεγχε την είσοδο στον κόλπο της Σούδας. Αρχικά ήταν μονόχωρος, καμαροσκέπαστος με τρούλο, ενώ κατά την ενετοκρατία έγινε σταυροειδούς μορφής. Στις αρχές του 20ου αι.  προστέθηκε μια μονόχωρη επέκταση, η οποία έδωσε και την τελική μορφή στο ναό. Ο ναός ξεχωρίζει για τον πλούσιο τοιχογραφικό διάκοσμο, έργο ικανών ζωγράφων του 13ου αι., που περιλαμβάνει, εκτός από το λειτουργικό κύκλο, σκηνές από το Χριστολογικό, το Θεομητορικό και το βίο του Αγίου Νικολάου.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Δήμος Αποκορώνου
Ιερός Ναός του Σωτήρα Χριστού (Μεσκλά Κυδωνίας)

Ο **Ιερός Ναός του Σωτήρα Χριστού (Μεσκλά Κυδωνίας)**. Ο ναός του Σωτήρα Χριστού στον οικισμό Μεσκλά Κυδωνίας κτίστηκε κατά το α’ μισό του 13ου αι. Πρόκειται για έναν μονόχωρο, καμαροσκέπαστο ναό, που εντυπωσιάζει για τον πλούσιο τοιχογραφικό του διάκοσμο. Οι τοιχογραφίες ιστορήθηκαν μεταξύ των μέσων του 13ου αι. και του β’ μισού του 14ου αι. από ικανούς ζωγράφους, μεταξύ των οποίων είναι ο Θεόδωρος – Δανιήλ Βενέρης και ο ανιψιός του Μιχαήλ. 

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Ιερός Ναός Παναγίας (Αλίκαμπος Αποκορώνου)

Ο **Ιερός Ναός Παναγίας (Αλίκαμπος Αποκορώνου)**. Αφιερωμένος στην Κοίμηση της Θεοτόκου, ο ναός της Παναγιάς της Σηροθιανής στον Αλίκαμπο Αποκορώνου είναι μονόχωρος και καμαροσκέπαστος. Εξωτερικά διακοσμείται με εφυαλωμένα πινάκια, ενώ εσωτερικά ο τοιχογραφικός διάκοσμος αποτελεί έργο του Ιωάννη Παγωμένου (1316) και ενός άλλου λαϊκού ζωγράφου. Μεταξύ των αγιογραφιών ξεχωρίζει η ένθρονη Παναγία και ο Χριστός.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Παναγια
Κατηγορία:Δήμος Αποκορώνου
Ιερός Ναός Αγίου Νικολάου (Μάζα Αποκορώνου)

Ο **Ιερός Ναός Αγίου Νικολάου ([[Μάζα Αποκορώνου]])**. Ο ναός του Αγίου Νικολάου στη Μάζα Αποκορώνου είναι μονόχωρος και καμαροσκέπαστος. Είναι κατάγραφος από παραστάσεις αγίων και σκηνών από τον ευαγγελικό κύκλο και τον βίο του Αγίου Νικολάου, που αποδίδονται στον Ιωάννη Παγωμένο. Σύμφωνα με την παράδοση, εντός του ναού βρίσκεται ο τάφος του γνωστού αυτού ζωγράφου. Επίσης, σωζόμενη επιγραφή του 1324 καταγράφει ονομαστικά τους αφιερωτές του ναού.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Δήμος Αποκορώνου
Ιερός Ναός Παναγίας των Δύο Βράχων (Φρες Αποκορώνου)

Ο **Ιερός Ναός Παναγίας των Δύο Βράχων** ή **Παναγία των Δύο Βράχων** είναι μονόχωρος, καμαροσκεπής ναός στα νοτιοανατολικά του οικισμού Φρες του Δήμου Αποκορώνου στα Χανιά.
Ο τοιχογραφικός διάκοσμος του ναού χρονολογείται στα τέλη του 13ου αι. και αποτελείται από λαϊκότροπες παραστάσεις από τον ευαγγελικό, τον θεομητορικό κύκλο και από βίους Αγίων. Μεταξύ αυτών, ξεχωρίζει η Γέννηση του Χριστού με την Παναγία καθιστή και η μετάληψη της Οσίας Μαρίας της Αιγυπτίας από τον Άγιο Ζωσιμά.

## Πηγές
* Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
* Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.
* Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.

Παναγια Δυο Βραχων
Κατηγορία:Δήμος Αποκορώνου
Ιερός Ναός Παναγίας (Βάμος Αποκορώνου)

Ο **Ιερός Ναός Παναγίας (Βάμος Αποκορώνου)**. Νότια του χωριού Βάμος Αποκορώνου, στη θέση του βενετσιάνικου οικισμού Καρύδι Καρτσομάδω, σώζονται τα ερείπια της μονής της Παναγίας στο Κατωμέρι. Το καθολικό της μονής, μονόχωρο και καμαροσκέπαστο, τοιχογραφήθηκε το 1290 με παραστάσεις αγίων και σκηνών από τον ευαγγελικό κύκλο.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

παναγιας
Ιερός Ναός Αγίου Νικολάου (Σπλάντζια Χανίων)

Ο **Ιερός Ναός Αγίου Νικολάου** είναι χριστιανικός ναός αφιερωμένος στον Άγιο Νικόλαο που βρίσκεται στη πλατεία της Σπλάντζιας των Χανίων. Χτίστηκε γύρω στα 1320 ως καθολικό μονής από την αδελφότητα της Μονής του Αγίου Πέτρου των Δομινικανών της Κάντιας (Χάνδακα). Αρχιτεκτονικά ακολουθεί τον τύπο της ξυλόστεγης βασιλικής με εγκάρσιο κλίτος. Στις ενετικές απεικονίσεις της μονής διακρίνεται ο ναός με το ψηλό κωδωνοστάσιο και διπλή στοά στη βόρεια πλευρά, από την οποία σήμερα σώζεται μόνο το δυτικό τμήμα. Μετά την κατάκτηση των Χανίων από τους Οθωμανούς, το 1645, μετατράπηκε σε τζαμί (**Χιουγκάρ Τζαμισί** - Τζαμί του Ηγεμόνα), οπότε και ανεγέρθηκε στη ΝΔ γωνία εντυπωσιακός μιναρές με δύο εξώστες. Ήταν το κεντρικό τζαμί της πόλης. Ο μιναρές του κατασκευάστηκε στη νότια πλευρά του ναού, ενώ στα δυτικά του υπήρχε διώροφο κτίριο το οποίο κατεδαφίστηκε αργότερα. Ο μιναρές μαζί με το κωνικό του μεταλλικό στέγαστρο επενδυμένο με φύλλα μολύβδου είχε ύψος 40 μέτρα και ήταν ο ψηλότερος στην πόλη, ενώ σήμερα φτάνει σε ύψος περίπου 34 μέτρα, χωρίς όμως το κωνικό στέγαστρο.

Το 1918 μετατράπηκε σε ορθόδοξο ναό προς τιμή του Αγίου Νικολάου. Τη δεκαετία του 1950 κατασκευάστηκε στη βορεινή πλευρά του ναό σύγχρονο καμπαναριό. Σήμερα είναι ο ο μοναδικός ναός στην Ελλάδα που έχει καμπαναριό και μιναρέ.

## Παραπομπές


## Πηγές

*Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
*Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
*Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.
*Μονή Αγίου Νικολάου Δομηνικανών - Χιουγκιάρ Τζαμισί (Το τζαμί του Ηγεμόνα) *Δήμος Χανίων*
*Άρης Χατζηδάκης, Άλκη Νηστικούλη *[http://e-archimedes.gr/faq/item/5502-η-αποκατάσταση-του-μιναρέ-της-σπλάντζιας-χανίων Η αποκατάσταση του μιναρέ  της Σπλάντζιας Χανίων]* University Studio Press, Θεσσαλονίκη 2009

Νικολαου Σπλαντζια
Ιερός Ναός Αγίων Ιωάννη του Θεολόγου και Νικολάου (Στύλος Αποκορώνου)

Ο **Ιερός Ναός Αγίων Ιωάννη του Θεολόγου και Νικολάου (Στύλος Αποκορώνου)** είναι δίκλιτος ναός αφιερωμένος στους Άγιους Ιωάννη Θεολόγο και Νικόλαο ο οποίος είναι κτισμένος στη δυτική είσοδο του οικισμού Στύλος Αποκορώνου. Στην αρχική του μορφή ήταν μονόχωρος και καμαροσκέπαστος, εκεί που βρίσκεται το σημερινό βόρειο κλίτος προς τιμή του Αγίου Ιωάννη, αλλά μεταγενέστερα προστέθηκε το δεύτερο κλίτος και ο σταυρεπίστεγος νάρθηκας. Στο δυτικό τοίχο παρεμβάλλονται δύο κόγχες με οξυγώνια τόξα. Τα εγκάρσια κλίτη δεν φέρουν προεξοχές.

Ο τοιχογραφικός διάκοσμος του Αγίου Ιωάννη ανάγεται στα μέσα του 13ου αιώνα, με πιο ξεχωριστή την απεικόνιση του τιμώμενου Αγίου πάνω στην αψίδα, ενώ στο κλίτος του Αγίου Νικολάου, οι τοιχογραφίες χρονολογούνται στον 15ο αιώνα. Εξωτερικά του ναού η αρχαιολογική σκαπάνη έφερε στο φως δύο καμαρωτούς τάφους με υστερογοτθικό γλυπτό διάκοσμο. 

## Πηγές
#
#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Ιωαννη Θεολογου
Κατηγορία:Δήμος Αποκορώνου
Στυλος
Στυλος
Ιερός Ναός Αγίων Αναργύρων (Χανιά)

Ο **Ιερός Ναός Αγίων Αναργύρων** είναι μικρός ναός αφιερωμένος στους Αγίους Αναργύρους ο οποίος στην ομώνυμη συνοικία της παλιάς πόλης των Χανίων. Είναι ο μοναδικός ναός που συνέχιζε να λειτουργεί στο πέρασμα από την  ενετοκρατία στην τουρκοκρατία και μάλιστα ως καθεδρικός της επισκοπής Κυδωνίας μετά την οθωμανική κατάκτηση της πόλης. Μέχρι και τον 20ο αι. προστέθηκαν στο ναό άλλα δύο κλίτη, αυτό του Αγίου Σάββα (σήμερα του Αγίου Αρτεμίου) και του Αγίου Χαραλάμπους, ενώ γύρω από αυτόν υπήρχαν τα κτίσματα της χριστιανικής κοινότητας. Εντός του ναού βρίσκονται πολύ αξιόλογες εικόνες, όπως η Κοίμηση της Θεοτόκου και της Δευτέρας Παρουσίας, έργα του Χανιώτη ιερομονάχου Αμβρόσιου Εμπόρου.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Αναργυρων Χανιων
Ιερός Ναός Αγίου Γεωργίου (Πιθάρι Κυδωνίας)

Ο **Ιερός Ναός Αγίου Γεωργίου (Πιθάρι Κυδωνίας)**. Ένα από τα σημαντικότερα βυζαντινά μνημεία του Ακρωτηρίου είναι ο κατάγραφος ναός του Αγίου Γεωργίου στη συνοικία Αργουλιδές, κοντά στον οικισμό Πιθάρι Ακρωτηρίου. Κτίσμα του 14ου αι., δίπλα σε σπηλαιώδη κοίλωμα, ο ναός πιθανόν ταυτίζεται με τον «Άγιο Γεώργιο στις Φεγγίτες», όπου το 1637 αναφέρεται ως μικρή μονή μ’ έναν καλόγερο (τον ιερομόναχο Κατελάνο).

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Δήμος Χανίων
Ιερός Καθεδρικός Ναός Εισοδίων Χανίων

Ο **Ιερός Καθεδρικός Ναός Εισοδίων Χανίων**. Αφιερωμένος στα Εισόδια της Θεοτόκου, ο καθεδρικός ναός της πόλης των Χανίων χτίστηκε στη θέση ενός παλαιότερου ναού της Θεοτόκου του 14ου αιώνα. Πρόκειται για μια τρίκλιτη βασιλική, όπου το κεντρικό κλίτος είναι αφιερωμένο στην Παναγία, το βόρειο στον Άγιο Νικόλαο και το νότιο στους Τρεις Ιεράρχες. Επί τουρκοκρατίας μετατράπηκε σε σαπωνοποιείο και το 1868 αποδόθηκε στους ορθοδόξους, με πρόνοια και χρηματική επιχορήγηση του ίδιου του Οθωμανού Διοικητή Κρήτης Μουσταφά Ναϊλή Πασά. Εσωτερικά διακρίνεται για τον πλούσιο φορητό και τοιχογραφικό διάκοσμο Κρητών καλλιτεχνών.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Εισοδιων
Χανιά
Ιερός Ναός Αγίου Γεωργίου (Πεμόνια Αποκορώνου)

Ο **Ιερός Ναός Αγίου Γεωργίου (Πεμόνια Αποκορώνου)**. Ο Άγιος Γεώργιος είναι κτισμένος σε πλάτωμα πάνω σε λόφο στα Πεμόνια Αποκορώνου, σ’ ένα μικρό όμορφο χωριό κτισμένο στους πρόποδες των Λευκών Ορέων. Πρόκειται για έναν μονόχωρο, καμαροσκέπαστο ναό, στο εσωτερικό του οποίου διατηρούνται ορισμένες μόνο τοιχογραφίες από τον αρχικό διάκοσμο, όπως η Βάπτιση, η Μεταμόρφωση, η Γέννηση του Χριστού και η Υπαπαντή.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Δήμος Αποκορώνου
Ηλίας Παυλάκος

Ο **Ηλίας Παυλάκος** (1919-1963) ήταν Έλληνας δικηγόρος Αθηνών και νομάρχης ως τον τραγικό του θάνατο σε τροχαίο.   
## Βιογραφία
### Σπουδές και καταγωγή
Γεννήθηκε στις 23 Ιουλίου 1919 στην Πάτρα, με καταγωγή από τη Λακωνία. Γιος του Παύλου Παυλάκου και της Τρισεύγενης, ήταν κάτοικος Αθηνών μέχρι να διοριστεί νομάρχης. 
Σπούδασε Οικονομικά και Εμπορικές Επιστήμες στην ΑΣΟΕΕ, ενώ ασχολήθηκε και με τη δημοσιογραφία και με εκδοτικές εργασίες. Ήταν επίσης διευθυντής του Ελληνικού Ερυθρού Σταυρού.

### Νομάρχης
Το 1954-55 υπηρέτησε ως Νομάρχης Κεφαλληνίας.
Τον Φεβρουάριο του 1960 διορίστηκε νομάρχης στην Ευρυτανία. Το 1960 εξέδωσε τη "Μελέτη και πρόγραμμα Οικονομικής Αναπτύξεως Ευρυτανίας".
, 
Στις 24 Μαρτίου 1962 ανέλαβε Νομάρχης Καρδίτσας. Με δική του πρόταση κατασκευάστηκε κολυμβητήριο στην πόλη. Διαχειρίστηκε τις πρωτοφανείς καταστροφές από τις κατολισθήσεις του 1963.

### Θάνατος
Σκοτώθηκε σε τροχαίο δυστύχημα στις 5 Απριλίου 1963, έπειτα από τη σύγκρουση του αυτοκινήτου που ο ίδιος οδηγούσε με ένα φορτηγό, στο 7ο χιλιόμετρο της εθνικής οδού Λάρισας-Τρικάλων, κοντά στην Τερψιθέα Λάρισας. Στην ίδια περιοχή είχαν σκοτωθεί σε διάστημα εξαετίας άλλοι δύο νομάρχες (οι νομάρχες Λαρίσης Κωνσταντίνος Δ. Τουσιάδης και Ιωαννίνων Παύλος Βεντουρής). Ήταν πατέρας ενός παιδιού, γεννημένου το 1958. Η κηδεία του νομάρχη έγινε στην Αθήνα, με δημόσια δαπάνη, στο Πρώτο Νεκροταφείο Αθηνών. Στην κηδεία την κυβέρνηση εκπροσώπησε ο υπουργός Εσωτερικών Γεώργιος Ράλλης.

## Παραπομπές


Κατηγορία:Νομάρχες Ευρυτανίας
Κατηγορία:Νομάρχες Καρδίτσας
Κατηγορία:Νομάρχες Κεφαλληνίας
Στεφανίδης

Το ελληνικό επώνυμο **Στεφανίδης**, που ετυμολογικά σημαίνει «γιος του Στέφανου», μπορεί να αναφέρεται σε κάποιο από τα παρακάτω πρόσωπα:

* Βασίλειος Στεφανίδης (1878-1958), αρχιμανδρίτης, καθηγητής της θεολογίας στο Πανεπιστήμιο Αθηνών και συγγραφέας
* Δημοσθένης Στεφανίδης (1896-1975), καθηγητής της πολιτικής οικονομίας
* Θεόδωρος Στεφανίδης (1896-1983), ιατρός, βιολόγος, ιστορικός και λογοτέχνης
* Μάνος Στεφανίδης (γενν. 1954), καθηγητής της ιστορίας της τέχνης στο Πανεπιστήμιο Αθηνών
* Μίλτος Στεφανίδης (γενν. 1995), ποδοσφαιριστής
* Μίμης Στεφανίδης (γενν. 1931), καλαθοσφαιριστής
* Μιχαήλ Στεφανίδης (1868-1957), φυσικομαθηματικός και ακαδημαϊκός
* Μιχάλης Στεφανίδης (1907-2000), υπουργός, βουλευτής και δικηγόρος «παρ' Αρείω Πάγω»
* Μπάμπης Στεφανίδης (γενν. 1981), Ελληνοσουηδός ποδοσφαιριστής
* Νέστορας Στεφανίδης (γενν. 1984), ποδοσφαιριστής
* Στέφανος Στεφανίδης (γενν. 1949), Κύπριος συγγραφέας, ποιητής, κριτικός και εθνογράφος, από τους πρώτους καθηγητές του Πανεπιστημίου Κύπρου (1991)
* Χριστόφορος Στεφανίδης (γενν. 1980), καλαθοσφαιριστής

## Δείτε επίσης
* Στεφανίδου ή Στεφανίδη
Στεφανίδου

Το ελληνικό επώνυμο **Στεφανίδου** ή **Στεφανίδη** μπορεί να αναφέρεται σε κάποιο από τα παρακάτω πρόσωπα:

* Αικατερίνη Στεφανίδη (γενν. 1990), αθλήτρια του στίβου στο άλμα επί κοντώ
* Σμάρω Στεφανίδου (1913-2010), ηθοποιός
* Σόνια - Σοφία Στεφανίδου (1907-1990), κατάσκοπος και η πρώτη Ελληνίδα αλεξιπτωτίστρια
* Τατιάνα Στεφανίδου (γενν. 1970), τηλεπαρουσιάστρια

## Δείτε επίσης
* Στεφανίδης
Συμεωνίδης

Το ελληνικό επώνυμο **Συμεωνίδης**, που ετυμολογικά σημαίνει «γιος του Συμεών», μπορεί να αναφέρεται σε κάποιο από τα παρακάτω πρόσωπα:

* Αλέξανδρος Συμεωνίδης (1909-1972), καθηγητής της παθολογοανατομίας
* Διομήδης Συμεωνίδης (1908-1981), Κύπριος αθλητής του στίβου και ποδοσφαιριστής, από τους ιδρυτές του ΑΠΟΕΛ
* Θεολόγος Συμεωνίδης (1910-1969), ποδοσφαιριστής και προπονητής
* Λέανδρος Συμεωνίδης (γενν. 1937), ποδοσφαιριστής και προπονητής
* Νίκος Συμεωνίδης (1939-2007), Ελληνοκύπριος πολιτικός
Στεφάνου

Το ελληνικό επώνυμο **Στεφάνου** μπορεί να αναφέρεται σε κάποιο από τα παρακάτω πρόσωπα:

* Αλέξιος Στεφάνου (19ος αι.), τραπεζίτης της Ζακύνθου
* Βασιλεία Στεφάνου (1875-1943), ηθοποιός
* Γεώργιος Στεφάνου (1824-1901), αξιωματικός της χωροφυλακής και επαναστάτης
* Γιώργος Στεφάνου (γενν. 1981), πετοσφαιριστής
* Δημήτριος Θ. Στεφάνου (1889-1972), ιατρός και βουλευτής
* Διονύσιος Στεφάνου (1835-1916), νομομαθής, βουλευτής και υπουργός
* Ζακ Στεφάνου (γενν. 1984), τραγουδοποιός
* Λύντια Στεφάνου (1927-2013), ποιήτρια, δοκιμιογράφος και μεταφράστρια
* Μητροπολίτης Σεραφείμ Στεφάνου (γενν. 1932)
* Στέφανος Στεφάνου, όνομα διάφορων προσώπων
Ιερός Ναός Αγίας Μαρίας Μαγδαληνής (Χανιά)

Ο **Ιερός Ναός Αγίας Μαρίας Μαγδαληνής** βρίσκεται στη συνοικία της Χαλέπας Χανίων. Άρχισε να κτίζεται το 1901 με την οικονομική ενίσχυση του Μεγάλου Δούκα της Ρωσίας Γεωργίου σε ανάμνηση της διαμονής της συζύγου του Μαρίας στα Χανιά. Πρόκειται για έναν ρωσικής αρχιτεκτονικής και τεχνοτροπίας ναό με διακοσμητικό τρούλο, το τέμπλο του οποίου φέρει εικόνες του γνωστού ζωγράφου Φώτη Κόντογλου. Τα θυρανοίξια του ναού τελέστηκαν το 1903, ενώ τον Μάιο του 1909 παραχωρήθηκε στο Δήμο Χανίων.
## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Μαριας Μαγδαληνης
Στρατάκης

Το ελληνικό επώνυμο **Στρατάκης** μπορεί να αναφέρεται σε κάποιο από τα παρακάτω πρόσωπα:

* Αναστασία Στρατάκις, Ελληνοκαναδή τραγουδίστρια της όπερας, γνωστή ως **[[Τερέζα Στράτας]]**
* Αντώνης Στρατάκης (1947-2008), δάσκαλος και νομάρχης Λασιθίου
* Νίκος Στρατάκης (1888-1970), λογοτέχνης και στρατιωτικός
* Νίκος Στρατάκης (γενν. 1960), ζωγράφος

## Δείτε επίσης
* Αργυρώ Στρατάκη
Ιερός Ναός Αγίου Νικολάου (νησίδα Σούδας)

Ο **Ιερός Ναός Αγίου Νικολάου (νησίδα Σούδας)**. Ο ναός του Αγίου Νικολάου κτίστηκε το 1585 από μοναχούς του τάγματος του Αγίου Αυγουστίνου κατά την οχύρωση της νησίδας της Σούδας από τους Ενετούς. Στο νησί προϋπήρχε μονή Αυγουστινιανών μοναχών και γι’ αυτό η νησίδα ονομαζόταν και Φραρονήσι (Φράροι ή Φλώροι είναι οι καθολικοί μοναχοί). Το 1715, όταν παραδόθηκε η νησίδα στους Τούρκους, ο ναός μετατράπηκε σε τζαμί αφιερωμένο στον Σουλτάν Γαζή Αχμέτ Χαν. Την 1η Φεβρουαρίου του 1913 υψώθηκε η ελληνική σημαία και ο ναός αποδόθηκε στην ορθόδοξη εκκλησία προς τιμή του Αγίου Νικολάου.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Ηλίας Λαγάκος

Ο **Ηλίας Λαγάκος** του Λεωνίδα (1899 – 11 Δεκεμβρίου 1958) ήταν Έλληνας δικηγόρος και πολιτικός.
## Βιογραφία
Καταγόταν από το  Ξηροκάμπι Λακωνίας. Σπούδασε νομικά στην Αθήνα και διορίστηκε από το υπουργείο Δικαιοσύνης επιθεωρητής φυλακών. Άσκησε το επάγγελμα του δικηγόρου μέχρι την Κατοχή. Έλαβε μέρος στην Εθνική Αντίσταση. Εξελέγη βουλευτής Λακωνίας για πρώτη φορά το 1946 με το Δημοκρατικόν Σοσιαλιστικόν Κόμμα και επανεξελέγη το 1950 με το Κόμμα Γεωργίου Παπανδρέου. Υπήρξε γενικός διευθυντής του πολιτικού γραφείου του Γ. Παπανδρέου.
Ανέλαβε υπουργός Δικαιοσύνης στις 13 Σεπτεμβρίου 1950 στην κυβέρνηση του Σοφοκλή Βενιζέλου έως την παραίτησή του στις 4 Ιουλίου 1951. Ήταν προσωρινά υπουργός Εργασίας στην επόμενη κυβέρνηση του Σοφοκλή Βενιζέλου από τις 3 Νοεμβρίου 1950 έως την 1η Φεβρουαρίου 1951.
Πέθανε σε ηλικία 59 ετών το 1958. Ήταν παντρεμένος με την Όλγα Λαγάκου, το γένος Βορβή. Ο γιος του, Λεωνίδας Λαγάκος ήταν επίσης βουλευτής.

## Παραπομπές


## Εξωτερικοί σύνδεσμοι
* Επιστολή του Ηλία Λαγάκου  προς το Σοφ. Βενιζέλο για την άρση του ενοικιοστασίου, Αρχείο Σοφοκλή Βενιζέλου.

Κατηγορία:Βουλευτές Λακωνίας
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Εργασίας
Κατηγορία:Βουλευτές εκλεγμένοι με το Κόμμα Γεωργίου Παπανδρέου
Λεωνίδας Λαγάκος

Ο **Λεωνίδας Λαγάκος** του Ηλία (1η Απριλίου 1936 - 14 Δεκεμβρίου 1989) ήταν Έλληνας οικονομολόγος και πολιτικός.
## Βιογραφία
Γεννήθηκε στο Παρίσι. Καταγόταν από το  Ξηροκάμπι Λακωνίας και ο πατέρας του, Ηλίας Λαγάκος ήταν βουλευτής και υπουργός των κυβερνήσεων του Σοφοκλή Βενιζέλου. Σπούδασε Οικονομικές Επιστήμες στις ΗΠΑ και τη Δυτική Γερμανία. Εξελέγη βουλευτής Λακωνίας για πρώτη φορά το 1963 και επανεξελέγη το 1964 με την Ένωση Κέντρου. Μεταδικτατορικά εντάχθηκε στο ΠΑΣΟΚ, με το οποίο εξελέγη ευρωβουλευτής τον Οκτώβριο του 1981. Τον Ιανουάριο του 1985 αντικατέστησε στην έδρα του τον Γρηγόρη Βάρφη. Ως ευρωβουλευτής εργάστηκε στον τομέα των Μεταφορών της ΕΟΚ.
Η θητεία του ως ευρωβουλευτή έληξε τον Ιούνιο του 1989. Απεβίωσε ξαφνικά στην οικία του στην Αθήνα, σε ηλικία 53 ετών στις 14 Δεκεμβρίου 1989 (την ημέρα αυτή βρέθηκε νεκρός). Κηδεύτηκε στις 16 Δεκεμβρίου 1989 στο Α΄ Νεκροταφείο Αθηνών.

## Παραπομπές


Κατηγορία:Βουλευτές Λακωνίας
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με την Ένωση Κέντρου
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Πολυχάρης ο Μεσσήνιος

Ο **Πολυχάρης** (8ος αιώνας π.Χ.) ήταν αρχαίος Έλληνας αθλητής από τη Μεσσήνη ο οποίος υπήρξε ολυμπιονίκης στο άθλημα του σταδίου το 764 π.Χ. στους 4ους αρχαίους ολυμπιακούς αγώνες.

Σύμφωνα με τον περιηγητή Παυσανία, ο Πολυχάρης σχετίζεται με την έναρξη του Α΄ Μεσσηνιακού Πολέμου, μια και ένας Σπαρτιάτης με το όνομα *Εύαιφνος* έκλεψε την περιουσία του και δολοφόνησε τον γιό του. Όταν οι αρχές της Σπάρτης αρνήθηκαν να τιμωρήσουν τον υπαίτιο, ο Πολυχάρης πήρε την εκδίκηση του μόνος του αποφασίζοντας να δολοφονεί όσους Σπαρτιάτες βρίσκει. Οι Σπαρτιάτες ζητήσαν από τις αρχές της Μεσσήνης να τους παραδώσουν τον Πολυχάρη για να τον τιμωρήσουν, ωστόσο οι Μεσσήνιοι αρνήθηκαν με το σκεπτικό ότι θα ήταν απάνθρωπο να τιμωρηθεί ο Πολυχάρης μπροστά στον Εύαιφνο. Έτσι τα γεγονότα αυτά, έγιναν ακόμα μια αιτία για την πυροδότηση του πολέμου ο οποίος ήταν για καιρό αναμενόμενος και από τις δύο πλευρές.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Μεσσήνιοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (8ος αιώνας π.Χ.)
Δαμόστρατος (επιγραμματοποιός)

Ο **Δαμόστρατος**, γιός του Αντίλα, θεωρείται συγγραφέας ενός επιγράμματος στην Ελληνική Ανθολογία (στον Στέφανο του Μελέαγρου) με τον τίτλο *Δαμοστράτου ἀνάθημα ταῖς νύμφαις* όπου περιγράφονται αναθηματικές προσφορές ξύλινων αγαλματιδίων και δέρματα ζώων προς τις Ναϊάδες, αλλά το κατά πόσο ήταν ο ίδιος ο συγγραφέας ή το άτομο στο οποίο αφιερώνεται το ανάθημα στις νύμφες είναι ασαφές.

Ο λόγιος του 18ου αιώνα Γιόχαν Γιάκομπ Ράισκε (*Johann Jakob Reiske*) θεώρησε πως μπορεί να πρόκειται για τον Δημόστρατο, Ρωμαίο γερουσιαστή ο οποίος έζησε τον 1ο αιώνα μ.Χ. ο οποίος έγραψε ένα ποιήμα σχετικά με την αλιεία με τίτλο *ἁλιευτικά* και το οποίο αναφέρεται συχνά από τους αρχαίους συγγραφείς, ωστόσο έζησε τον 1ο αιώνα μ.Χ. σε αντίθεση με τον επιγραμματοποιό Μελέαγρο που έζησε τον 1ο αιώνα π.Χ. και συμπεριέλαβε τον Δαμόστρατο στον *Στέφανο*.

## Παραπομπές


Κατηγορία:Αρχαίοι Έλληνες επιγραμματοποιοί
Κατηγορία:Στέφανος του Μελεάγρου